දැනට කොම්පෝස්ට් ව්‍යාපෘතිය ඉදිවෙමින් පවතින භූමිය අසලටද කැළි කසළ ගෙනවිත් දමන තත්ත්වයක්ද පෙනෙන්නට තිබේ.මාතලේ නගරයට මායිම් වූ සුදුගඟට ගලා බසිනා ඇළ ඉවුරකට මාතලේ නගරයේ කැළි කසළ බැහැර කිරීම නිසා පරිසර ගැටලු රැසක් ඉස්මතු වී තිබේ.මේ නිසා පරිසරය පුරා පැතිර යන දුගදත්, මැසි මදුරු උවදුරත්, තවත් පාරිසරික ගැටලු රැසක් නිසාත් තමන් ඉතා අසීරු තත්ත්වයකට පත්ව ඇතැයි බණ්ඩාරපොළ වත්ත ප්‍රදේශවාසීහු පවසති.මාතලේ නගරයේ පවතින කැළි කසළ ප්‍රශ්නය ඉදිරියේ දැනට ඉදිකිරීම් ආරම්භ කර ඇති කොම්පෝස්ට් ව්‍යාපෘතිය කඩිනමින් ක්‍රියාත්මක කිරීමෙන් මේ ගැටලුවට විසඳුමක් ලැබෙනු ඇතැයි නගරවාසීහු පෙන්වා දෙති..